open-index/open-wikipedia-markdown huggingface dataset:
சிராஹா

**சிராஹா** (*Siraha*) (நேபாள மொழி:सिराहा),  நேபாளம் நாட்டின் தெராய் சமவெயில் அமைந்த மாதேஷ் மாநிலம், சிராஹா மாவட்டத்தின் நிர்வாகத் தலைமையிடம் மற்றும் நகர்புற நகராட்சி ஆகும். இது மாநிலத் தலைநகரான ஜனக்பூருக்கு தென்கிழக்கே 79.4 கிலோமீட்டர் தொலைவில் உள்ளது. இது கடல்மட்டத்திலிருந்து  உயரத்தில் உள்ளது. இதன் அருகமைந்த நகரம் லகான் ஆகும்.

2021 நேபாள் மக்கள்தொகை கணக்கெடுப்பின்படி 22 வார்டுகள் கொண்ட சிராஹா நகராட்சியின் மக்கள் தொகை 96,543 ஆகும்.

## போக்குவரத்து
இந்தியா-நேபாள எல்லையில் அமைந்த சிராஹா நகரத்தின் அருகமைந்த வானூர்தி நிலையம் 79.4 கிலோமீட்டர் தொலைவில் உள்ள ஜனக்பூரில் உள்ளது.
## இதனையும் காண்க
* நேபாள நகரங்கள்
## மேற்கோள்கள்

## வெளி இணைப்புகள்
*UN map of the municipalities of  Siraha District
பகுப்பு:நேபாள நகரங்கள்
பகுப்பு:மாதேஷ் மாநிலம்
முத்தையா மரியப்பிள்ளை

**முத்தையா மரியப்பிள்ளை** (ஆங்கிலம்; மலாய்: *Muthiah Maria Pillay*) (பிறப்பு: 1948) என்பவர் மலேசிய அரசியல்வாதி; 2008 முதல் 2013 வரை சிலாங்கூர் மாநில சட்டமன்றத்தில், புக்கிட் மெலாவத்தி சட்டமன்ற உறுப்பினராக (**MLA**) பணியாற்றினார்.

இவர் பாக்காத்தான் அரப்பான் (**PH**) கூட்டணியின் ஓர் உறுப்புக் கட்சியான மக்கள் நீதிக் கட்சியின் (**PKR**) உறுப்பினராகச் சேவை செய்தார். எனினும் அரசியலில் இருந்து விலகி பொறியாளராக பணியாற்றி வருகிறார். தற்போது சிலாங்கூர் பெட்டாலிங் ஜெயாவில் வசித்து வருகிறார். 

## அரசியல்
அவர் மக்கள் நீதிக் கட்சியின் மூத்த உறுப்பினராகப் பணியாற்றியுள்ளார். புக்கிட் மெலாவத்தி தொகுதியில், குறிப்பாக மாநில அரசுக்கும் பல்லின சமூகத்திற்கும் இடையிலான உறவுகளை வளர்ப்பதில் நீண்டகாலமாக ஆற்றிய பணிக்காக அவர் நன்கு அறியப்படுகிறார். 

அவர் ஆற்றிய பங்களிப்புகளைப் பிரதிபலிக்கும் வகையில், அவர் சிலாங்கூர் மாநில விருதுகளையும் பெற்றுள்ளார்ர்.

## மேற்கோள்கள்

## மேலும் காண்க
* புக்கிட் மெலாவத்தி சட்டமன்றத் தொகுதி
* கோத்தா கெமுனிங் சட்டமன்றத் தொகுதி
* மலேசிய இந்திய அரசியல்வாதிகளின் பட்டியல்
* மலேசிய இந்திய சட்டமன்ற உறுப்பினர்கள்

## வெளி இணைப்புகள்

பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:சிலாங்கூர் மாநில சட்டமன்ற உறுப்பினர்கள்
இருபுரோமோ அசிட்டிலீன்

**இருபுரோமோ அசிட்டிலீன்** (*Dibromoacetylene*) என்பது C2Br2 என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். அசிட்டிலீனில் உள்ள ஓர் ஐதரசன் அணு புரோமினால் பதிலீடு செய்யப்பட்டு இச்சேர்மம் உருவாகிறது. சேர்மத்தின் மூலக்கூறு அமைப்பு நேரியல் Br−C≡C−Br என்ற அமைப்பைக் கொண்டுள்ளது.

## தயாரிப்பு
1,1,2-முப்புரோமோயெத்திலீனை பொட்டாசியம் ஐதராக்சைடுடன் சேர்த்து வினைபுரியச் செய்வதன் மூலம் இருபுரோமோ அசிட்டிலீனைத் தயாரிக்கலாம். இந்த தயாரிப்பு முறையில் வெடிப்புகள் ஏற்படும் அபாயம் உள்ளது.

மற்றொரு தயாரிப்பு முறை என்னவென்றால், அசிட்டிலீனை பீனைல் லித்தியத்துடன் சேர்த்து −50 °செல்சியசு வெப்பநிலையில் வினைபுரியச் செய்து லித்தியம் அசிட்டிலைடை உருவாக்கி, பின்னர் அதை புரோமினுடன் வினைபுரியச் செய்து இறுதி விளைபொருளைத் தயாரிப்பதாகும்.

அசிட்டிலீனை சோடியம் ஐப்போபுரோமைட்டு (NaOBr) உடன் சேர்த்து வினைபுரியச் செய்தும் இருபுரோமோ அசிட்டிலீனைத் தயாரிக்கலாம்.

## பண்புகள்
இருபுரோமோ அசிட்டிலீன் வெடிக்கும் தன்மை கொண்டதாகும். காற்றுக்கு உணர்திறன் கொண்டது. தெளிவான, நீர் போன்ற திரவமாகக் காணப்படுகிறது. இருபுரோமோ அசிட்டிலீன்  கண்ணீரை வரவழைக்கும் தன்மை கொண்டது.

தைட்டானியம் டெட்ராகுளோரைடு மற்றும் டிரை எத்திலலுமினியம் போன்ற வினையூக்கிகளைப் பயன்படுத்தி இருபுரோமோ அசிட்டிலீனை பலபடியாக்கல் வினைக்கு உட்படுத்தி  பாலி இருபுரோமோ அசிட்டிலீனாக மாற்றலாம். பாலி இருபுரோமோ அசிட்டிலீன் கருப்பு நிறமானதாகும். மின்சாரத்தைக் கடத்தும் தன்மை கொண்டுள்ளது. 200 °செல்சியசுக்கும் அதிகமான வெப்பநிலையில் காற்றில் நிலையாக இருக்கும்.

அகச்சிவப்பு நிறமாலையானது C≡C பிணைப்பில் ஏற்படும் சமச்சீர் நீட்சி காரணமாக 2185 செ.மீ⁻¹-அளவிலும் C-Br பிணைப்பில் ஏற்படும் சமச்சீரற்ற நீட்சி காரணமாக 832 செ.மீ⁻¹-அளவிலும், Z வடிவ BrCC-அமைப்பில் ஏற்படும் வளைவு காரணமாக 311 செ.மீ⁻¹-அளவிலும், அனைத்துப் பிணைப்புகளிலும் ஏற்படும் சமச்சீர் நீட்சி காரணமாக 267 செ.மீ⁻¹-அளவிலும்  மற்றும் C-வடிவ வளைவுக்காக 167 செ.மீ⁻¹ அளவிலும் உட்கவர்தலைக் கொண்டுள்ளது.

## வினைகள்
காற்றில் இருபுரோமோ அசிட்டிலீன் தானாகவே தீப்பற்றி, கருப்பு நிறப் புகையையும் சிவப்புச் சுடரையும் உருவாக்குகிறது. சூடுபடுத்தும்போது, ​​அது வெடித்து, கார்பன் மற்றும் பிற பொருட்களைத் தருகிறது. ஆக்சிசன் மற்றும் நீருடன் மெதுவாக நிகழும் வினையானது, ஆக்சாலிக் அமிலம், ஐதரோபுரோமிக் அமிலம் மற்றும் புரோமின் கொண்ட பிற பொருட்களை விளைவிக்கிறது. ஐதரசன் அயோடைடுடன் நிகழும் வினை, இருபுரோமோ எத்திலீனைக் கொடுக்கிறது. இருபுரோமோ அசிட்டிலீன்  புரோமினுடன் வினைபுரிந்து டெட்ராபுரோமோ எத்தீனை உருவாக்குகிறது.

இருபுரோமோ அசிட்டிலீன், காய்ச்சிவடித்தலில் வெற்றிட மசகுப் பொருளாகப் பயன்படுத்தப்படும் ஏபியசோன் எல் உடன் வினைபுரிகிறது. எனவே இந்த இரசாயனத்துடன் அதன் பயன்பாடு பொருத்தமற்றதாகும்.

## மேற்கோள்கள்

பகுப்பு:கரிம புரோமைடுகள்
பகுப்பு:ஈராலோ அசிட்டிலீன்கள்
புக்கிட் மெலாவத்தி சட்டமன்றத் தொகுதி

**புக்கிட் மெலாவத்தி சட்டமன்றத் தொகுதி** (**N34**) (மலாய்: *Bahagian Pilihan Raya Bukit Melawati*; ஆங்கிலம்: *Bukit Melawati State Constituency*; சீனம்: 武吉美拉华蒂州选区) என்பது மலேசியா, சிலாங்கூர், கோலா சிலாங்கூர் மாவட்டத்தில் உள்ள ஒரு சட்டமன்றத் தொகுதி ஆகும். இந்தத் தொகுதி கோலா சிலாங்கூர் மக்களவைத் தொகுதியில் (**P096**) அமைந்துள்ளது.

புக்கிட் மெலாவத்தி சட்டமன்றத் தொகுதி 2003-ஆம் ஆண்டில் உருவாக்கப்பட்டது. மறுசீரமைக்கப்பட்ட இந்தத் தொகுதியில், முதன்முதலாக 2004-ஆம் ஆண்டில் மலேசியப் பொதுத் தேர்தல் நடைபெற்றது. இறுதியாக, 2023-ஆம் ஆண்டில் மாநிலத் தேர்தல் நடைபெற்றது.

2004-ஆம் ஆண்டில் இருந்து புக்கிட் மெலாவத்தி சட்டமன்றத் தொகுதி, சிலாங்கூர் மாநில சட்டமன்றத்தில் பிரதிநிதிக்கப் படுகிறது. தற்போது **நூராசிலி யகயா** *(Noorazley Yahya)* என்பவர் இந்தச் சட்டமன்றத் தொகுதியின் உறுப்பினராக உள்ளார். புக்கிட் மெலாவத்தி தொகுதியின் தற்போதைய வாக்காளர் எண்ணிக்கை: 60.3% மலாய்க்காரர்கள்; 15.4% சீனர்கள்; 21.9% இந்தியர்கள்; 2.35% பிற இனத்தவர் என பதிவாகி உள்ளது.

30 மார்ச் 2018 அன்று வெளியிடப்பட்ட மத்திய அரசிதழின்படி, புக்கிட் மெலாவத்தி தொகுதி 14 வாக்குச் சாவடித் தொகுதிகளாகப் பிரிக்கப்பட்டுள்ளது.

## தொகுதி வரலாறு

## தேர்தல் முடிவுகள்

## மேற்கோள்கள்

## மேலும் காண்க
* முத்தையா மரியப்பிள்ளை
* மாணிக்கவாசகம் சுந்தரம்
* எம். மனோகரன்
* கணபதிராவ் விருமன்

## வெளி இணைப்புகள்

பகுப்பு:சிலாங்கூர் சட்டமன்றத் தொகுதிகள்
மத்தியபூர் திமி

**மத்தியப்பூர் திமி** (*Madhyapur-Thimi*), நேபாளம் நாட்டின் காத்மாண்டு சமவெளியில் உள்ள பக்தபூர் மாவட்டத்தில் உள்ள நகராட்சி ஆகும். இது பக்தபூருக்கு  மேற்கே 4.3 கிலோமீட்டர் தொலைவிலும்; காத்மாண்டிற்கு தென்கிழக்கே 10.3 கிலோமீட்டர் தொலைவிலும் உள்ளது. 

 பரப்பளவும், 9 வார்டுகளும் கொண்ட மத்தியப்பூர் நகராட்சியின் 2021ஆம் ஆண்டின் மக்கள்தொகை கணக்கெடுப்பின்படி மத்தியப்பூர் திமி நகராட்சியின் மக்கள் தொகை  1,19,955 ஆகும். இந்நகராட்சியில் நேவார் மக்கள் அதிகம் வாழ்கின்றனர்.

## இதனையும் காண்க
* நேபாள நகரங்கள்
## மேற்கோள்கள்

## வெளி இணைப்புகள்
* Bisket Jatra in Thimi
பகுப்பு:நேபாள நகரங்கள்
பகுப்பு:பாக்மதி மாநிலம்
நெய்க்காரப்பட்டி, சேலம்

**நெய்க்காரப்பட்டி** (*Neikarappatti*) இந்தியாவின் தமிழ்நாடு மாநிலம் சேலம் மாவட்டத்தில் உள்ள கணக்கெடுப்பில் உள்ள நகரமாகும்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, நெய்க்காரப்பட்டி கிராமத்தின் மக்கள் தொகை 12090 ஆகும். இதில் 6069 பேர் ஆண்கள் மற்றும் 6021 பேர் பெண்கள் இருந்தனர். 

நெய்க்காரப்பட்டி கிராமத்தில் 0-6 வயதுக்குட்பட்ட குழந்தைகளின் மக்கள் தொகை 1260 ஆகும். இது கிராமத்தின் மொத்த மக்கள் தொகையில் 10.42% ஆகும். நெய்க்காரப்பட்டி கிராமத்தின் சராசரி பாலின விகிதம் 992 ஆகும். இது தமிழ்நாட்டின் மாநில சராசரியான 996-என்பதை விட குறைவாகும்.  மக்கள் தொகை கணக்கெடுப்பின்படி நெய்க்காரப்பட்டி குழந்தை பாலின விகிதம் 996 ஆகும், இது தமிழ்நாட்டின் சராசரியான 943-என்பதை விட அதிகமாகும். 

தமிழ்நாட்டுடன் ஒப்பிடும்போது நெய்க்காரப்பட்டி கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ​​நெய்க்காரப்பட்டி கிராமத்தின் எழுத்தறிவு விகிதம் 71.13% ஆக இருந்தது. ஆண்களின் எழுத்தறிவு விகிதம் 78.48% ஆகவும், பெண்களின் எழுத்தறிவு விகிதம் 63.71% ​​ஆகவும் இருந்தது.

நெய்க்காரப்பட்டி கிராமத்தில், மக்கள் தொகையில் பட்டியல் சாதியினர் 7.97 சதவீதமாக உள்ளனர். இங்கு பட்டியல் பழங்குடியினர் 0.07 சதவீதம் இருந்தனர். 

## மேற்கோள்கள்

பகுப்பு:சேலம் மாவட்டத்திலுள்ள கிராமங்கள்
சொல் விளக்கப் பாடல்

இலக்கியங்கள் தரும் சொல் விளக்கங்கள் இங்குச் சொல்லப்படுகின்றன. 

வாழும் நெறியில் எந்தச் சொல் எந்தப் பொருளைக் குறிக்கும் என்று பண்டைய பாடல்கள் தெரிவிக்கின்றன. அவற்றிற்கு எடுத்துக்காட்டாக இந்தப் பாடல்களைக் கொள்ளலாம்.  

#### முல்லைக்கலி

'ஆற்றுதல்' என்பது ஒன்று அலந்தவர்க்கு உதவுதல்;
'போற்றுதல்' என்பது புணர்ந்தாரைப் பிரியாமை;
'பண்பு' எனப்படுவது பாடு அறிந்து ஒழுகுதல்;
'அன்பு' எனப்படுவது தன் கிளை செறாஅமை;
'அறிவு' எனப்படுவது பேதையார் சொல் நோன்றல்;  10
'செறிவு' எனப்படுவது கூறியது மறாஅமை;
'நிறை' எனப்படுவது மறை பிறர் அறியாமை;
'முறை' எனப்படுவது கண்ணோடாது உயிர் வௌவல்;
'பொறை' எனப்படுவது போற்றாரைப் பொறுத்தல்; 

இவை நெய்தல் கலி நூலில்  உள்ள பாடல் 133-ல் அடிகள்.

#### சிவசம்போதனை

அறிவு எனப்படுவது துன்பம் துடைத்தல்
செறிவு எனப்படுவது மும்மையும் செறிதல் 
ஆண்மை எனப்படுவது ஐம்புலன் வெல்லல்
கேண்மை எனப்படுவது கெட்டிடத்து உதவல் 
அருமை எனப்படுவது அறநெறி வழாமை
பெருமை எனப்படுவது பிறன் இல் விழையாமை
அறம் எனப்படுவது ஆருயிர் ஓம்பல்
உறவு எனப்படுவது உற்றுழி நிற்றல் 
வாயமை எனப்படுவது வருந்தாது உரைத்தல் 
தூய்மை எனப்படுவது உள்ளத் தூய்மை
இன்பம் எனப்படுவது ஈறு இல் இன்பம் 
அன்பு எனப்படுவது ஆர்வம் உடைமை 
தவம் எனப்படுவது ஐம்புலன் வெறுத்தல் 
வதம் எனப்படுவது கொல்லா விரதம் 

இவை சிவசம்போதனை (சிவனை அழைத்துப் பேசுதல்) என்னும் நூலில் சிரோணிக மகாராசன் கூறுகின்ற அறிவுரையாக வரும் பாடல் அடிகள். பாடியவர் வெற்றிவேற்கை அறநெறி பாடிய அதிவீர ராம பாண்டியன்.

#### திரிகடுகம்
தாளாளன் என்பான் கடன்படா வாழ்பவன்;
வேளாளன் என்பான் விருந்து இருக்க உண்ணாதான்;
கோளாளன் என்பான் மறவாதான்; - இம்மூவர்
கேளாக வாழ்தல் இனிது.             

#### விளக்கம்
கலித்தொகை **அகவொழுக்கம்** கூறும் நூல். இதில் உள்ள சொல்விளக்கம் கணவன் மனைவியரிடம் காணப்படும் வாழ்வியல் நெறியைப் புகட்டுகிறது. 

சிவசம்போதனை கூறும் விளக்கம் **துறவு வாழ்க்கை** பற்றியது. 

திரிகடுகப் பாடல் நீதி புகட்டும் பாடல் ஆகையால் அதற்கேற்பத் தாளாளன், வேளாளன், கோளாளன் என்னும் சொற்களுக்கு அதில் விளக்கம் கூறப்பட்டுள்ளது. 

இதனால் சொல்விளக்கங்கள் மாறுபடுகின்றன.

#### மேற்கோள்

பகுப்பு:சொல்விளக்கம்
சுங்கை கண்டிஸ் சட்டமன்றத் தொகுதி

**சுங்கை கண்டிஸ் சட்டமன்றத் தொகுதி** (**N49**) (மலாய்: *Bahagian Pilihan Raya Sungai Kandis*; ஆங்கிலம்: *Sungai Kandis State Constituency*; சீனம்: 双溪甘迪斯州选区) என்பது மலேசியா, சிலாங்கூர், (கிள்ளான்; சா ஆலாம்) மாவட்டங்களில் உள்ள ஒரு சட்டமன்றத் தொகுதி ஆகும். கோத்தா ராஜா மக்களவைத் தொகுதியில் (**P111**) அமைந்துள்ள இந்தத் தொகுதி, 2018-ஆம் ஆண்டில், **செரி அண்டலாஸ் சட்டமன்றத் தொகுதி**; *([[:en:Seri Andalas (state constituency)|Seri Andalas]])* மற்றும் **செரி மூடா சட்டமன்றத் தொகுதி** *([[:en:Sri Muda (state constituency)|Sri Muda]])* எனும் இரு தொகுதிகளில் இருந்து உருவாக்கப்பட்டது. 

சுங்கை கண்டிஸ் சட்டமன்றத் தொகுதி 2018-ஆம் ஆண்டில் உருவாக்கப்பட்டது. மறுசீரமைக்கப்பட்ட இந்தத் தொகுதியில், முதன்முதலாக 2018-ஆம் ஆண்டில் மலேசியப் பொதுத் தேர்தல் நடைபெற்றது. இறுதியாக, 2023-ஆம் ஆண்டில் மாநிலத் தேர்தல் நடைபெற்றது.

2018-ஆம் ஆண்டில் இருந்து சுங்கை கண்டிஸ் சட்டமன்றத் தொகுதி, சிலாங்கூர் மாநில சட்டமன்றத்தில் பிரதிநிதிக்கப் படுகிறது. தற்போது **வான் சகானுரின் அகமது** *(Wan Dzahanurin Ahmad)* என்பவர் இந்தச் சட்டமன்றத் தொகுதியின் உறுப்பினராக உள்ளார். சுங்கை கண்டிஸ் தொகுதியின் தற்போதைய வாக்காளர் எண்ணிக்கை: 69.0% மலாய்க்காரர்கள்; 13.0% சீனர்கள்; 15.2% இந்தியர்கள்; 2.90% இதர இனத்தவர் என பதிவாகி உள்ளது.

30 மார்ச் 2018 அன்று வெளியிடப்பட்ட மத்திய அரசிதழின்படி, சுங்கை கண்டிஸ் தொகுதி 19 வாக்குச் சாவடித் தொகுதிகளாகப் பிரிக்கப்பட்டுள்ளது.

## தொகுதி வரலாறு

## தேர்தல் முடிவுகள்

## மேற்கோள்கள்

## மேலும் காண்க
* கமலா கணபதி
* சேவியர் செயக்குமார்
* பார்த்திபன் கருப்பையா
* எம். மனோகரன்
* கணபதிராவ் விருமன்

## வெளி இணைப்புகள்

பகுப்பு:சிலாங்கூர் சட்டமன்றத் தொகுதிகள்
கோடிஅள்ளி, கனகபுரா

**கோடிஅள்ளி, கனகபுரா** *(Kodihalli, Kanakapura)* என்பது இந்தியாவின் தென் மாநிலமான கர்நாடகாவின் ராமநகர மாவட்டத்தின் கனகபுரா வட்டத்தில் (தாலுகாவில்) அமைந்துள்ள ஒரு கிராமமாகும்.   இது கர்நாடகாவின் வட்ட தலைமையகமான கனகபுராவிலிருந்து 17 கி.மீ தொலைவிலும், மாவட்ட தலைமையகமான இராமநகரத்திலிருந்து 45 கி.மீ தொலைவிலும் உள்ளது.

## மக்கள்தொகை
2001 இந்திய மக்கள் தொகை கணக்கெடுப்பின்படி, கோடிஅள்ளியில்  மக்கள் தொகை 5895 இருந்தது, அதில் 3050 ஆண்களும் 2845 பெண்களும் இருந்தனர்.  இது கனகபுரா வட்டத்தில் உள்ள ஒரு நிர்வாக அலகாகவும் உள்ளது, மேலும் பெரும்பான்மையான சாதி வொக்கலிகா ஆகும்.

## மேலும் காண்க
* பெங்களூரு கிராமப்புறம்
* கர்நாடக மாவட்டங்கள்

## மேற்கோள்கள்

## வெளியிணைப்புகள்
* http://ramanagar.nic.in/

பகுப்பு:இராமநகர மாவட்டத்திலுள்ள கிராமங்கள்
இப்ளோ திரைப்படம்

240px|திரையரங்கு சுவரொட்டி|thumb|right
**இப்ளோ திரைப்படம்** (*Flow*) என்பது 2024 ஆம் ஆண்டு அகாதமி விருது  பெற்ற அசைவூட்டத் திரைப்படம் ஆகும். இதனை இலாட்விய நாட்டுத் திரைப்பட இயக்குனர் சீன்ட்சு சில்பாலோடிசு (Gints Zilbalodis) இயக்கியுள்ளார். இத்திரைப்படம் மனிதர்களே இல்லாத ஒரு உலகில் விலங்குகளின் உயிர்வாழும் போராட்டத்தை அழகாகச் சித்தரிக்கிறது. இத்திரைப்படம்  இலாட்வியா, பிரான்சு, பெல்ஜியம் ஆகிய நாடுகளின் கூட்டுத் தயாரிப்பில் உருவான படமாகும். இதில் வசனங்கள் எதுவும் கிடையாது.  விலங்குகளின் அசைவுகள், ஒலிகள் மற்றும் காட்சி அமைப்புகள் மூலமாகவே உணர்ச்சிகள் வெளிப்படுத்தப்படுகின்றன. கட்டற்ற மென்பொருளான பிளெண்டர் (மென்பொருள்) துணைக் கொண்டு ஐந்தரை ஆண்டு உழைப்பில் இத்திரைப்படம் உருவாக்கப்பட்டுள்ளது.

## கதைச் சுருக்கம்
உலகம் ஒரு மாபெரும் வெள்ளத்தில் மூழ்கும் தருவாயில் உள்ளது. ஒரு தனிமையான பூனை, அந்தப் பெருவெள்ளத்தில் இருந்து தப்பிக்க முயல்கிறது. அது ஒரு படகில் தஞ்சம் புகும்போது, அங்கிருக்கும் மற்ற விலங்குகளான ஒரு நீர்நாய் (Capybara), ஒரு லெமூர், ஒரு நாய் மற்றும் ஒரு செயலர் பறவை (Secretary Bird) ஆகியவற்றுடன் இணைந்து பயணிக்க வேண்டிய சூழல் ஏற்படுகிறது. பல்வேறு குணாதிசயங்களைக் கொண்ட இந்த விலங்குகள், தங்களுக்குள் இருக்கும் வேறுபாடுகளை மறந்து, இந்த இயற்கைப் பேரிடரில் இருந்து எப்படி உயிர் தப்பின என்பதே படத்தின் கதையாகும்.

## வரவேற்பு
2024 ஆம் ஆண்டு கான் திரைப்பட விழாவில் (Cannes Film Festival) 'அன் செர்டெய்ன் ரிகார்ட்' (Un Certain Regard) பிரிவில் இது திரையிடப்பட்டு பெரும் வரவேற்பைப் பெற்றது. 97-வது அகாடமி விருதுகளில் (Oscars 2025) 'சிறந்த சர்வதேசத் திரைப்படம்' மற்றும் 'சிறந்த அனிமேஷன் திரைப்படம்' ஆகிய பிரிவுகளுக்கான லாட்வியாவின் அதிகாரப்பூர்வ பரிந்துரையாக இது தேர்ந்தெடுக்கப்பட்டது.

## மேற்கோள்கள்

பகுப்பு:2024 திரைப்படங்கள்
பகுப்பு:சிறந்த அசைவூட்டத் திரைப்படத்திற்கான அகாதமி விருதை வென்ற படங்கள்
ஸ்டீபன் ஈல்ஸ்

**ஸ்டீபன் ஈல்ஸ்** (Stephen Eales) கார்டிஃப் பல்கலைக்கழகத்தில் வானியற்பியல் பேராசிரியராக பணியாற்றுகிறார். அவர் தற்போது அப்பல்கலைக்கழகத்தின் வானியல் குழுவின் தலைவராக உள்ளார். 2015 ஆம் ஆண்டில், பார்வை அடிப்படையிலான வானியற்பியலில் சிறப்பான பங்களிப்புகளை வழங்கியதற்காக ராயல் ஆஸ்ட்ரோனாமிக்கல் சாசைட்டியால் ஹெர்ஷெல் பதக்கம் வழங்கப்பட்டது. இவர் வானியல் தொடர்பான பல கட்டுரைகள் மற்றும் நூல்களையும் எழுதியுள்ளார். 

## ஆராய்ச்சி
ஸ்டீபன் ஈல்ஸின் முக்கிய ஆராய்ச்சி துறை **துணை-மில்லிமீட்டர் வானியல்** ஆகும். குறிப்பாக, துணை-மில்லிமீட்டர் பார்வைகளைப் பயன்படுத்தி நட்சத்திர மண்டலங்களின் தோற்றம் மற்றும் பரிணாமத்தை ஆராய்வதே அவரது முக்கிய கவனம். அவர் பல பெரிய துணை-மில்லிமீட்டர் கண்காணிப்பு திட்டங்களை வழிநடத்தியுள்ளார். குறிப்பாக, லோரெட்டா டன்னுடன் இணைந்து, ஹெர்ஷெல் விண்வெளி ஆய்வகத்தை பயன்படுத்தி மேற்கொள்ளப்பட்ட வெளி-நட்சத்திர ஆகாயத்தின் மிகப்பெரிய ஆய்வான **ஹெர்ஷெல் ATLAS** திட்டத்தை அவர் தலைமையிலானார்.

## நூற்பட்டியல்

* *Origins – how the planets, stars, galaxies and the universe began* (Springer 2007 ).
* *Planets and Planetary Systems* (textbook) (John Wiley and Sons 2009, )

## மேற்கோள்கள்

; **மூலங்கள்**

* Winners of RAS medals in 2015
* 
* The Final Frontier, Astronomy Now, 1997, Vol. 11, No. 6, p. 41
* Cool dust and baby stars, Physics World, Volume 26, 1
* 

பகுப்பு:வானியற்பியல்
பகுப்பு:வானியற்பியலாளர்கள்
டேன் மிலிசாவ்லெவிச்

**டேன் மிலிசாவ்லெவிச்** (Dan Milisavljevic)(பிறப்பு: 31 ஜனவரி 1980) கனடாவைச் சேர்ந்த வானியலாளர் ஆவார். அவர் பர்ட்யூ பல்கலைக்கழகத்தில் இயற்பியல் மற்றும் வானியல் துறைகளில் உதவிப் பேராசிரியராக பணியாற்றுகிறார்.

மிலிசாவ்லெவிச் தனது இளநிலை கல்வியை மேக்மாஸ்டர் பல்கலைக்கழகத்தில் பெற்றார். அங்கு அவர் மேக்மாஸ்டர் கலை மற்றும் அறிவியல் திட்டத்தில் பயின்றார். 2004 ஆம் ஆண்டு பட்டம் பெற்ற பின், லண்டன் பொருளாதாரப் பள்ளியில் உயர்கல்வி பயில காமன்வெல்த் உதவித்தொகை பெற்றார். அங்கு அவர் அறிவியலின் தத்துவம் மற்றும் வரலாறு துறையில் முதுநிலைப் பட்டம் பெற்றார். அவரது ஆய்வுக்கட்டுரை குவாண்டம் இயற்பியலின் விளக்கத்தை மையமாகக் கொண்டது.

2011 ஆம் ஆண்டு ஜூன் மாதத்தில், அவர் டார்ட்மவுத் கல்லூரியிலிருந்து இயற்பியல் மற்றும் வானியல் துறைகளில் முனைவர் பட்டம் பெற்றார். அதன் பின்னர், ஹார்வர்ட் மற்றும் ஸ்மித்‌சோனியன் இணைந்த வானியற்பியல் மையத்தில் பிந்தைய ஆய்வாளராக பணியாற்றினார். அதன் பின் அவர் பர்ட்யூ பல்கலைக்கழகத்தில் பேராசிரியர் குழுவில் இணைந்தார்.

## ஆராய்ச்சி
அவரின் முக்கிய ஆராய்ச்சி துறை சூப்பர்நோவாக்கள் மற்றும் சூப்பர்நோவா அவசேஷங்கள் தொடர்பான பார்வை அடிப்படையிலான ஆய்வுகளாகும். மேலும், யூரேனஸ் கிரகத்தின் ஃபெர்டினாண்ட், டிரிங்குலோ, ஃபிரான்சிஸ்கோ ஆகிய சந்திரன்களையும், நெப்டியூன் கிரகத்தின் ஹாலிமீட், சாவோ, லாவோமேடியா, நேசோ ஆகிய சந்திரன்களையும் கண்டறிவதில் அவர் முக்கிய பங்காற்றினார்.

## மேற்கோள்கள்

## வெளியிணைப்புகள்

* Personal Homepage of Dan Milisavljevic at Dartmouth College 

பகுப்பு:கனடிய வானியலாளர்கள்
பகுப்பு:1980 பிறப்புகள்
பகுப்பு:வாழும் மக்கள்
மோல்ட்புக்

**மோல்ட்புக்** (**Moltbook**) என்பது செயற்கை நுண்ணறிவு (AI) முகவர்களுக்காக மட்டுமே பிரத்யேகமாக வடிவமைக்கப்பட்ட ஓர் இணைய மன்றமாகும் (Internet Forum). இது சனவரி 2026-இல் தொழில்முனைவோர் மேட் ஸ்லிச் (Matt Schlicht) என்பவரால் தொடங்கப்பட்டது. ரெடிட் (Reddit) தளத்தின் வடிவமைப்பைப் பின்பற்றும் இத்தளம், மனிதர்களைப் பார்வையாளர்களாக மட்டுமே அனுமதிப்பதாகவும், பதிவிடுதல், உரையாடல் உரிமைகளைச் சரிபார்க்கப்பட்ட செய்யறிவு (AI) முகவர்களுக்கு மட்டுமே வழங்குவதாகவும் கூறுகிறது.

## தளம் குறித்த விவாதங்கள்
இத்தளம் "முகவர் இணையத்தின் முதல் பக்கம்" (The front page of the agent internet) என்ற வாசகத்துடன் தொடங்கப்பட்டது. வெளியானது முதல் மிக விரைவாக இது புகழ்பெற்றது. இருப்பினும், இத்தளம் குறித்து சில முக்கியமான சர்ச்சைகளும் சந்தேகங்களும் விக்கிப்பீடியா, தொழில்நுட்ப வல்லுநர்களால் எழுப்பப்பட்டுள்ளன.
*சரிபார்ப்பு முறை (Verification): செயற்கை நுண்ணறிவு (AI) முகவர்களைச் சரிபார்ப்பதற்கான முறையான தொழில்நுட்ப நடைமுறை எதுவும் தற்போது செயல்பாட்டில் இல்லை என்று கூறப்படுகிறது. முகவர்களுக்கு வழங்கப்படும் கட்டளைகளின் (cURL commands) தன்மையை வைத்துப் பார்க்கும்போது, மனிதர்களும் இந்த முகவர்களைப் போலவே செயல்பட முடியும் எனச் சுட்டிக்காட்டப்பட்டுள்ளது.
*பயனர் எண்ணிக்கை: இத்தளம் தொடங்கிய சில நாட்களிலேயே 7,70,000-க்கும் மேற்பட்ட முகவர்கள் இதில் இயங்குவதாகத் தரவுகள் தெரிவிக்கின்றன. இருப்பினும், இந்த எண்கள் சுயாதீனமான அமைப்புகளால் இன்னும் உறுதிப்படுத்தப்படவில்லை.
*தன்னார்வச் செயல்பாடு (Autonomy): இதில் உள்ள செயற்கை நுண்ணறிவு (AI) முகவர்கள் தன்னிச்சையாகச் சமூக உறவுகளை மேற்கொள்வதாகக் கூறப்பட்டாலும், அவை உண்மையில் மனிதர்களின் தூண்டுதல் (Prompt) இன்றிச் செயல்படுகின்றனவா என்பது கேள்விக்குறியாகவே உள்ளது.

## வளர்ச்சிக் காரணிகள்
பீட்டர் இசுடெய்ன்பெர்கர் உருவாக்கிய OpenClaw (முன்னர் Moltbot) என்ற திறந்த மூல (Open-source) செயற்கை நுண்ணறிவு (AI) அமைப்பின் பிரபலமே இத்தளத்தின் வளர்ச்சிக்கு முக்கியக் காரணமாக அமைந்தது. பெரும்பாலான மனிதப் பயனர்கள், தங்கள் செயற்கை நுண்ணறிவு (AI) முகவர்களை இந்தத் தளத்தில் கணக்குத் தொடங்கத் தூண்டுவதன் (Prompting) மூலம் இதன் வளர்ச்சி விகிதத்தை அதிகரிக்கின்றனர்.

## மேலோட்டத் தகவல்கள்

## மேற்கோள்கள்

பகுப்பு:செயற்கை நுண்ணறிவு மென்பொருட்கள்
பகுப்பு:சமூக ஊடகங்கள்
பகுப்பு:முகவர்சார் மென்பொருட்கள்
பிரப்பன் வலசை

**பிரப்பன் வலசை** (*Pirappan Valasai*) என்பது இந்தியாவின் தமிழ்நாடு மாநிலத்திலுள்ள இராமநாதபுரம் மாவட்டத்தின் மண்டபம் ஊராட்சி ஒன்றியத்தில் உள்ள ஒரு கிராமம் ஆகும்.

## புவியியல்
பிரப்பன் வலசை கிராமம் வங்காள விரிகுடாவில் உள்ள மன்னார் வளைகுடாப் பகுதியில் அமைந்துள்ளது. மாவட்டத் தலைமையிடமான இராமநாதபுரத்திலிருந்து கிழக்கே 36 கிலோமீட்டர் தொலைவிலும், மண்டபத்திலிருந்து 9 கிலோமீட்டர் தொலைவிலும் பிரப்பன் வலசை கிராமம் உள்ளது. இராமேசுவரம் கோயில் நகரத்திற்கு 30 கிலோமீட்டர் முன்னதாக இக்கிராமம் அமைந்துள்ளது.

## மக்கள்தொகையியல்
### மக்கள்தொகை
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின் படி, இந்தக் கிராமத்தின் மக்கள் தொகை 4,406 ஆகும். இதில் 2,248 ஆண்களும் 2,158 பெண்களும் இருந்தனர்.

### மொழிகள்
பிரப்பன் வலசை கிராமத்தில் தமிழ் மொழி உள்ளூர் மொழியாகும். பள்ளிகளில் ஆங்கிலம் கற்பிக்கப்படுகிறது.

## அரசு மற்றும் அரசியல்
இக்கிராமம் இராமநாதபுரம் மக்களவைத் தொகுதியின் ஒரு பகுதியாகும்.

### குடிமைப் பயன்பாடுகள்
பிரப்பன் வலசையின் அஞ்சல் குறியீட்டு எண் 623516 ஆகும். அஞ்சல் தலைமை அலுவலகம் இருமேனியில் அமைந்துள்ளது.

## பொருளாதாரம்
இந்த சமூகத்தின் முக்கியத் தொழில் மீன்பிடித்தல் ஆகும்.

## கலாச்சாரம்/நகர அமைப்பு
தீபன் (திரைப்படம்) திரைப்படம் இந்தக் கிராமத்தில் படமாக்கப்பட்டது.

## போக்குவரத்து
### விமானம் வழியாக
அருகிலுள்ள விமான நிலையம் மதுரை விமான நிலையம் ஆகும்.

### தொடருந்து சேவை
பிரப்பன்வலசை தொடருந்து நிலையம் இக்கிராமத்தில் அமைந்துள்ளது. இராமேசுவரம் தொடருந்து நிலையத்திற்குச் செல்லும் அனைத்து தொடருந்துகளும் இந்த நிலையம் வழியாகச் செல்கின்றன. ஒவ்வொரு வாரமும் சுமார் 47 இரயில்கள் இந்த நிலையம் வழியாகச் செல்கின்றன.

### சாலைப் போக்குவரத்து
இராமநாதபுரம், இராமேசுவரம், பரமக்குடி மற்றும் சிவகங்கை ஆகியவை பிரப்பன் வலசைக்கு அருகிலுள்ள நகரங்களாகும்.

## மேற்கோள்கள்

## வெளி இணைப்புகள்
* Pirappan Valasai

பகுப்பு:இராமநாதபுரம் மாவட்டத்திலுள்ள கிராமங்கள்
குளத்தூர்

**குளத்தூர்** (Kulattur) என்பது இந்தியாவில் உள்ள தமிழ்நாடு மாநிலத்தின்  புதுக்கோட்டை மாவட்டத்திலுள்ள அறந்தாங்கி வருவாய் ஒன்றியத்தில் அமைந்துள்ள ஒரு கிராமம் ஆகும்.

## மக்கள்தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள்தொகைக் கணக்கெடுப்பின்படி, குளத்தூரில் 136 வீடுகளில் மொத்தம் 547 பேர் வசித்தனர்; இவர்களில் 271 பேர் ஆண்களும், 276 பேர் பெண்களும் ஆவர். 0–6 வயதுக்குட்பட்ட குழந்தைகளின் எண்ணிக்கை 52 ஆகும். 197 ஆண்கள் மற்றும் 122 பெண்கள் எழுத்தறிவு பெற்றிருந்தனர்.

## மேற்கோள்கள்

பகுப்பு:புதுக்கோட்டை மாவட்டத்திலுள்ள கிராமங்கள்
மாயசந்திரா, மகடி

**மாயசந்திரா, மகடி** *(Mayasandra, Magadi)* என்பது இந்தியாவின் தென் மாநிலமான கருநாடகாவின் ராமநகர மாவட்டத்தில், சிவகங்கேயிலிருந்து சுமார் 15 கி.மீ தொலைவில் அமைந்துள்ள ஒரு நடுத்தர அளவிலான கிராமமாகும். இந்த கிராமமானது பீச்சனஅள்ளி, சங்கிகட்ட , சுக்கனஅள்ளி, கூடூர் போன்ற இடங்களால் சூழப்பட்டுள்ளது. 2007 ஆம் ஆண்டு பெங்களூருவிலிருந்து ராமநகரம் பிரிக்கப்பட்டபோது, ​​மகடி தாலுகாவின் ஒரு பகுதியாக இருந்ததால், மாயசந்திரா ராமநகரத்தின் ஒரு பகுதியாக மாறியது.
## கண்ணோட்டம்

இந்தக் கிராமத்தில் சுமார் 150 குடும்பங்கள் வசித்தன. இதன் கல்வியறிவு விகிதம் 57.4% 

## புவியியல்
மாயசந்திரா அதன் அண்டை கிராமமான பீச்சனஅள்ளியுடன்   ஒரு ஏரியைப் பகிர்ந்து கொள்கிறது.  இந்தக் கிராமத்தில் பயிரிடப்படும் முக்கிய பயிர்களில் கேழ்வரகு, கோதுமை, வாழை, தேங்காய், தக்காளி போன்றவையாகும்.

இந்த இடத்தை சோலூரிலிருந்து (சுமார் 16 கி.மீ) அல்லது மரூர் கைச்சாலையிலிருந்து (சுமார் 12 கி.மீ) அல்லது திப்பசந்திரா கைச்சாலையிலிருந்து (சுமார் 12 கி.மீ) அணுகலாம் - இந்த இடங்கள் அனைத்தும் தேசிய நெடுஞ்சாலை 75 (பெங்களூர்-மங்களூர் நெடுஞ்சாலை) இல் அமைந்துள்ளன. இந்த இடத்தை டோபாசுபேட்டையிலிருந்து சிவகங்கே வழியாகவோ அல்லது தும்கூரிலிருந்து வொன்னுடிகே, சுக்கனஅள்ளி வழியாகவோ செல்லலாம்.

## மேலும் காண்க
*   பெங்களூரு கிராமப்புறம்  
*   ராமநகரா
*   கர்நாடக மாவட்டங்கள்

## மேற்கோள்கள்

## வெளிஇணைப்புகள்
* "கர்நாடகா இந்தியாவின் பெங்களூரு கிராமப்புற மாவட்டத்தின் மாயசந்திரா பின் குறியீடு - . நகர பின்கோடு . 18 மே 2022 அன்று பெறப்பட்டது .
* "மாயசந்திரா அஞ்சல் குறியீடு - 561101, மகடி அனைத்து அஞ்சல் அலுவலகப் பகுதிகளின் அஞ்சல் குறியீடுகள், பெங்களூரு கிராமப்புற அஞ்சல் அலுவலக முகவரியானது 18 மே 2022 அன்று பெறப்பட்டது .

பகுப்பு:இராமநகர மாவட்டம்
பகுப்பு:இராமநகர மாவட்டத்திலுள்ள கிராமங்கள்
ஆட்டோ-ஹாட்-கீ

**ஆட்டோ-ஹாட்-கீ (AutoHotkey)** என்பது கணினியில் அன்றாடப் பணிகளை எளிதாக்கப் பயன்படும் ஒரு கட்டற்ற மற்றும் திறந்த மூல நிரலாக்க மொழியாகும்.. இது விண்டோஸ் இயங்குதளத்தில் விசைப்பலகை, சுட்டி மற்றும் பிற உள்ளீட்டுக் கருவிகளின் செயல்பாடுகளைத் தானியங்குபடுத்தப் பயன்படுத்தப்படுகிறது. இதன் மூலம் பயனர்கள் தங்களுக்குத் தேவையான குறுக்குவழி விசைகளை(keyboard shortcuts) உருவாக்கிக் கொள்ள முடியும். அடிக்கடி தட்டச்சு செய்யும் சொற்கள் அல்லது வாக்கியங்களைச் சுருக்கக் குறியீடுகள் மூலம் தானாகவே முழுமையாக வரவழைக்கும் வசதியை இது வழங்குகிறது. கணினித் திரையில் உள்ள சாளரங்களைக் கையாளுவதற்கும், கோப்புகளை நிர்வகிப்பதற்கும் இந்தத் தொழில்நுட்பம் பெரிதும் உதவுகிறது.

இந்த மென்பொருள் ஒரு ஸ்கிரிப்ட் எனப்படும் கட்டளைத் தொகுப்பு மொழியை அடிப்படையாகக் கொண்டது. ஒரு பயனர் விசைப்பலகையில் ஒரு குறிப்பிட்ட விசையை அழுத்தும்போது, அதற்குப் பின்னால் என்ன செயல் நடக்க வேண்டும் என்பதை முன்கூட்டியே வரையறுக்க இது அனுமதிக்கிறது. எடுத்துக்காட்டாக, ஒரு விசை அழுத்தத்தின் மூலம் ஒரு மென்பொருளைத் திறக்கவோ அல்லது இணையதளத்திற்குச் செல்லவோ முடியும். மிக எளிய கட்டளைகள் முதல் சிக்கலான நிரல்கள் வரை இதில் உருவாக்க வாய்ப்புள்ளது. இது கணினியின் நினைவகத்தைக் குறைவாகவே பயன்படுத்துவதால், மற்ற மென்பொருள்களின் செயல்பாட்டிற்கு எவ்வித இடையூறும் விளைவிப்பதில்லை.

## சலிப்பூட்டும் கணினிப் பணி
தொழில்நுட்ப அறிவு அதிகம் இல்லாதவர்களும் எளிதில் கற்றுக்கொள்ளும் வகையில் இதன் கட்டமைப்பு அமைந்துள்ளது. பல்வேறு மென்பொருள்களுக்கு இடையே தகவல்களைப் பரிமாறிக்கொள்வதற்கும், படிவங்களைத் தானாகவே நிரப்புவதற்கும் இது பயன்படுத்தப்படுகிறது. தரவு உள்ளீடு செய்யும் பணியாளர்கள் மற்றும் மென்பொருள் உருவாக்குநர்கள் தங்களின் வேலை நேரத்தைக் குறைத்து உற்பத்தித் திறனை அதிகரிக்க இதைப் பயன்படுத்துகின்றனர். உலகெங்கிலும் உள்ள தன்னார்வலர்களால் இந்த மொழி தொடர்ந்து மேம்படுத்தப்பட்டு வருகிறது. தொடர்ச்சியாகச் செய்யப்படும் சலிப்பூட்டும் கணினிப் பணிகளைத் தானியங்கி முறையில் மாற்றுவதற்கு இது ஒரு சிறந்த கருவியாகத் திகழ்கிறது.

பகுப்பு:மென்பொருள்

## மேற்கோள்கள்
கொரில்லா கண்ணாடி

**கொரில்லா கண்ணாடி** (Gorila Glass) என்பது மின்சாதனங்களில் பயன்படுத்தப்படும் ஒரு சிறப்பு வகை வலுவூட்டப்பட்ட கண்ணாடியாகும்.  அமெரிக்காவைச் சேர்ந்த கார்னிங் நிறுவனம் இதனைத் தயாரித்து சந்தைப்படுத்துகிறது. இந்தக் கண்ணாடி மெலிதாகவும், எடை குறைவாகவும் அதே சமயம் கீறல்கள் மற்றும் அதிர்ச்சிகளைத் தாங்கும் வலிமை கொண்டதாகவும் வடிவமைக்கப்பட்டுள்ளது. இதன் தயாரிப்பு முறையில் அயனிப் பரிமாற்றச் செயல்முறை பயன்படுத்தப்படுகிறது. இதில் கண்ணாடி உருக்கப்பட்டு பொட்டாசியம் உப்புக் கரைசலில் நனைக்கப்படும்போது, சிறிய சோடியம் அயனிகள் வெளியேறி பெரிய பொட்டாசியம் அயனிகள் அந்த இடத்தைப் பிடிக்கின்றன. இந்த வேதியியல் மாற்றம் கண்ணாடியின் மேற்பரப்பில் ஒரு அழுத்தமான அடுக்கை உருவாக்கி, அதனை எளிதில் உடையாதவாறு பாதுகாக்கிறது.

இந்தக் கண்ணாடித் தொழில்நுட்பம் முதன்மையாக அலைபேசிகள், கணினித் திரைகள், மடிக்கணினிகள் மற்றும் கைகடிகாரங்கள் போன்ற மின்னணு சாதனங்களில் பயன்படுத்தப்படுகிறது. காலப்போக்கில் இந்தக் கண்ணாடியின் பல பதிப்புகள் வெளியிடப்பட்டுள்ளன. ஒவ்வொரு புதிய பதிப்பும் முந்தையதை விட விழுதலின் போது ஏற்படும் சேதங்களைத் தடுப்பதிலும், மிக மெல்லியதாக இருப்பதிலும் மேம்படுத்தப்பட்டு வருகின்றன. மின்னணு சாதனங்களைத் தவிர்த்து, சில வாகனங்களின் கண்ணாடிகள் மற்றும் கட்டிடக் கலைகளிலும் இதன் பயன்பாடு விரிவடைந்துள்ளது. இது ஒரு பாதுகாப்புக் கண்ணாடியாகக் கருதப்பட்டாலும், மிகக் கடுமையான அழுத்தங்கள் அல்லது கூர்மையான பொருட்களால் ஏற்படும் பாதிப்புகளுக்கு இது முற்றிலும் அப்பாற்பட்டது அல்ல என்பது குறிப்பிடத்தக்கது.

## மேற்கோள்கள்

பகுப்பு:கண்ணாடிகள்
செயின்ட்-ரோஸ், ரீயூனியன்

**செயிண்ட்-ரோஸ்** (*Sainte-Rose*) என்பது பிரான்சின் கடல்கடந்த பிராந்தியமான ரீயூனியன் தீவில் உள்ள ஒரு கம்யூன் ஆகும்.

## புவியியல்
இந்த கம்யூன் லா பிளெய்ன்-டெஸ்-பால்மிஸ்டெஸ், செயிண்ட்-பெனாய்ட், செயிண்ட்-ஜோசப், செயிண்ட்-பிலிப், டம்பான் ஆகிய கம்யூன்களை எல்லைகளாகக் கொண்டுள்ளது. மேலும் இதன் வடக்கே ரிவியர் டி எல்'எஸ்ட் ஆறு உள்ளது. 2004 ஆம் ஆண்டு கட்டப்பட்ட தீவின் முதல் காற்றாலை பண்ணைக்கு செயிண்ட்-ரோஸ் கம்யூனில் அமைந்துள்ளது.

இந்த கம்யூனில் உள்ள "பாயிண்ட் டெஸ் கேஸ்கேட்ஸ்" என்பது தீவின் கிழக்குக் கோடியில் உள்ள பகுதியாகும், மேலும் இது  பிரான்ஸ் மற்றும் ஐரோப்பிய ஒன்றியத்தின்  கிழக்குக் கோடியில் உள்ள பகுதியும் ஆகும்.

### காலநிலை
செயிண்ட்-ரோஸ்  வெப்பமண்டல மழைக்காட்டு காலநிலையைக் ( கோப்பென் காலநிலை வகைப்பாடு  ) கொண்டுள்ளது. இங்கு ஆண்டு முழுவதும் கணிசமான மழைப்பொழிவு இருக்கும். ரீயூனியனின் கிழக்குப் பகுதியில் ( வணிகக் காற்றுக்கு நேராக காற்று வீசும் திசையில்) அமைந்துள்ளதால், இது சிரபுஞ்சி, குயிப்டோ , லோபஸ் டி மிக்கே ஆகியவற்றுடன் உலகின் அதிக மழை பெறும் நகரங்களில் ஒன்றாகத் திகழ்கிறது. அதிக உயரங்களில் இது ஒரு கடல்சார் காலநிலையைக் கொண்டுள்ளது.

## வரலாறு
1977 ஏப்ரலில் ஏற்பட்ட எரிமலைக்குழம்பு ஓட்டத்தால் பிட்டன் செயிண்ட்-ரோஸ் கிராமம் பகுதியளவு அழிந்தது.

## மக்கள் தொகை

## மேற்கோள்கள்

பகுப்பு:இரியூனியனின் கம்யூன்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
மறுப்பு-உவமை

உவமை அணிகளில் **மறுபொருள் உவமை** என்று ஒருவகை உண்டு.
* இதற்கான பாடல்

அன்னை போல் எவ்வுயிரும் தாங்கும் அனபாயா
நின்னை யார் ஒப்பர் நில வேந்தர் - அன்னதே
வாரி புடை சூழ்ந்த வையகத்திற்கு இல்லையால்
சூரியனே போலும் சுடர் 

#### பாடல் விளக்கம்
அனபாயா!
நீ தாயைப் போல எல்லா உயிர்களையும் தாங்குபவன் 
உனக்கு ஒப்பானவர் வேறு யார்? ஒருவரும் இல்லை 
உலகுக்குச் சூரியன் போன்ற சுடர் வேறு இல்லையே
அப்படித்தான்

### ஒட்டக்கூத்தர் பாடலில்

கீழே காட்டப்பட்டுள்ள பாடல் பகுதி அதிலிருந்து வேறுபட்டது. 
ஒட்டக்கூத்தர் பாடுகிறார்.
விக்கிரம சோழன் உலா வருகிறான்
பெண்களை 7 பருவத்தினராகக் காட்டுவது வழக்கம். 
சோழன் உலா வருவதை 7 பருவத்துப் பெண்களும் காண்கின்றனர். 
அவர்களில் பேதைப் பருவத்துப் பெண் காண்பதைப் பாடுகிறார்.
12 வயது நிரம்பாமலும், பூப்படையாமலும் இருக்கும் பெண்ணின் பருவம் பேதைப் பருவம்.  
அவள் எப்படி இருக்கிறாள்
இதோ பாடல் 

### பாடல் (எடுத்துக்காட்டு)
ஆடாத தோகை, அலராத புண்டரிகம், 
பாடாத பிள்ளைப் பசுங்கிள்ளை - சூடத்
தளிராத சூதம், தழையாத வஞ்சி, 
குளிராத திங்கள் குழவி -  அளிகள்
இயங்காத தண்கா, இறக்காத தேறல்,
வயங்காத கற்பக வல்லி - தயங்கிணர்க்
கூழைச் சுருள் முடிக்கக் கூடுவதும் கூடாதாம்
ஏழைப் பருவத்து இளம்பேதை.
#### பாடல் விளக்கம்
வயலில் வளரும் பயிர்களின் தோகை காற்றில் ஆடும். பேதையாகிய இந்தத் தோகை ஆடவில்லை. 
இந்தப் பேதை பூக்காத தாமரை மொட்டு. 
பாடத் தெரியாத கிளிக்குஞ்சு. 
சூடிக்கொள்ள முடியாத சூதுக்காய். (உருட்டும்போது நம் விருப்பம் போல் விழாத சூதாட்டக் காய்)
படர்வதற்குத் தழைத்து ஆடாத கொடி
குளுமை தராத பிறைநிலா
தேன் இல்லாத பூக்காடு. அதனால் ஆண்களாகிய வண்டுகள் இவளை நாடுவதில்லை.  
மரத்திலிருந்து இறக்கப்படாமல் மண்ணில் புதைத்து ஊறிய தேறல்-கள்.
எழுதப்பட்டு ஆடாமல் இருக்கும் கற்பகக்கொடி. 
கொண்டையில் பூ முடிக்க முடியாத பிச்சுத் தலைமுடி கொண்டவள்
இவள் இளம்பருவத்துப் பேதைப்பெண்.  
#### விளக்கம்
பெண்களுக்குச் சொல்லப்படும் உவமைகள் இந்தப் பேதைக்கு ஒத்துவரவில்லை என்று மறுக்கப்படுகிறது. 
அதனால் இது **மறுப்பு-உவமை**

### தொல்காப்பியம்
தொல்காப்பியம் இதனை ஒரூஉ-உவமை எனக் காட்டுகிறது. 
வேறுபட வந்த உவமத் தோற்றம் \ கூறிய மருங்கின் கொள் வழிக் கொளாஅல். 
ஒரீஇக் கூறலும் மரீஇய பண்பே.

### மேற்கோள்

பகுப்பு:அணி இலக்கணம்
பார்த்திபன் கருப்பையா

**பார்த்திபன் கருப்பையா** அல்லது **கே. பார்திபன்** (ஆங்கிலம்; மலாய்: *Parthiban Karuppiah* அல்லது *Parthiban s/o Karuppiah*) என்பவர் மலேசிய அரசியல்வாதி; 28 ஏப்ரல் 2007 முதல் 8 மார்ச் 2008 வரை  சிலாங்கூர் மாநில சட்டமன்றத்தில், ஈஜோக் சட்டமன்ற உறுப்பினராக (**MLA**) பணியாற்றினார். 2003-ஆம் ஆண்டில், முன்னாள் தஞ்சோங் காராங் மக்களவைத் தொகுதி உறுப்பினர் டத்தோ நோ ஓமரின் சிறப்பு அதிகாரியாக நியமிக்கப்பட்டார்.

இவர் பாரிசான் நேசனல் (**BN**) கூட்டணியின் ஓர் உறுப்புக் கட்சியான மஇகா கட்சியின் (**MIC**) உறுப்பினராக இருந்தார். பின்னர் பெரிக்காத்தான் (**PN**) கூட்டணியின் பெர்சத்து கட்சியில் இணைந்தார். தற்போது வரையில் பெரிக்காத்தான் கூட்டணியில் உள்ளார்.

ஈஜோக் சட்டமன்றத் தொகுதியின் 2023 வாக்காளர் எண்ணிக்கை: 
* மலாயர் **61.6** 
* இந்தியர் **24.2** 
* சீனர் **13.2** 
* பிற இனத்தவர் **1.01%** 

## வாழ்க்கை
சிலாங்கூர், கோலா சிலாங்கூர் மாவட்டத்தில் உள்ள ராஜா மூசா தோட்டத்தில் பிறந்தவர். கோலாலம்பூரில் உள்ள செரி கோத்தா ஆசிரியர் பயிற்சிக் கல்லூரியில் பயின்றார். இதே கல்லூரியில்தான் 1981-ஆம் ஆண்டில் மலேசிய ஊடகவியலாளர் மலாக்கா முத்துக்கிருஷ்ணன் பயிற்சி பெற்றார். 

பின்னர் பார்த்திபன் கருப்பையா, மலாயா பல்கலைக்கழகத்தில் இளங்கலை அறிவியல் பட்டமும், பின்னர் கல்வி மேலாண்மை பிரிவில் முதுகலை கல்வி பட்டமும் பெற்றார்.

அரசியலில் நுழைவதற்கு முன்பு 1994 முதல் 2006 வரை தஞ்சோங் காராங்கிலும் கோலா சிலாங்கூரிலும் உள்ள பல்வேறு உயர்நிலைப் பள்ளிகளில் ஆசிரியராக பார்த்திபன் பணியாற்றினார்.

## அரசியல் வாழ்க்கை
ஏப்ரல் 16, 2007 அன்று, அரசியலில் அவர் புதியவராக இருந்தபோதிலும், 2007 இஜோக் இடைத்தேர்தலில் பாரிசான் நேசனல் வேட்பாளராகத் தேர்ந்தெடுக்கப்பட்டார். நேரடிப் போட்டியாக நடைபெற்ற அந்த இடைத்தேர்தலில் பிகேஆர் கட்சியின் காலித் இப்ராகிமை *(Khalid Ibrahim)* 1,850 வாக்குகள் பெரும்பான்மையில் தோற்கடித்தார்.

2008 மலேசியப் பொதுத் தேர்தலில், பார்த்திபன் கருப்பையா சிலாங்கூர் மாநில சட்டமன்றத்தின் **N10** புக்கிட் மெலாவத்தி சட்டமன்றத் தொகுதியில் போட்டியிட்டார். இறுதியில் பிகேஆர் கட்சியைச் சேர்ந்த முத்தையா மரியப்பிள்ளையிடம் 297 வாக்குகள், றிய பெரும்பான்மையில் தோல்வியடைந்தார்.

2023 ஆகத்து மாநிலத் தேர்தலில் பெரிக்காத்தான் கூட்டணிக்கு ஆதரவு தெரிவித்ததைத் தொடர்ந்து பார்த்திபன் மஇகா கட்சியிலிருந்து நீக்கப்பட்டார்.

## தேர்தல் முடிவுகள்

## விருதுகள்
* 
**  - மலேசிய விருதுகள் (**KMN**) (2014)
**  - மலேசிய விருதுகள் (**AMN**) (2011)

## மேற்கோள்கள்

## மேலும் காண்க
* ஈஜோக்
* ஈஜோக் சட்டமன்றத் தொகுதி
* மலேசிய இந்திய அரசியல்வாதிகளின் பட்டியல்
* மலேசிய இந்திய சட்டமன்ற உறுப்பினர்கள்

## வெளி இணைப்புகள்

பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:சிலாங்கூர் மாநில சட்டமன்ற உறுப்பினர்கள்
இருபுளோரோ அசிட்டிலீன்

**இருபுளோரோ அசிட்டிலீன்** (*Difluoroacetylene*) என்பது C2F2 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கரிம வேதியியல் சேர்மமாகும். கார்பனும் புளோரினும் சேர்ந்து இச்சேர்மம் உருவாகிறது. ஒரு நேரியல் மூலக்கூறான இதன் இரண்டு கார்பன்கள் ஒரு முப்பிணைப்பால் இணைக்கப்பட்டு முனைய புளோரின்களைக் கொண்டுள்ளன (F−C≡C−F). இந்த மூலக்கூறு அசிட்டிலீனின் பெர்புளோரோகார்பனின் ஒப்புமையாகும். இருபுளோரோ அசிட்டிலீன் சேர்மத்தைத் தயாரிப்பது கடினம்.  வெடிப்பு அபாயமும் குறைந்த மகசூலும் கிடைக்கும் என்பது காரணமாகும். ஆயினும்கூட, இந்த கலவை பல்வேறு நிறமாலை முறைகளால் தயாரிக்கப்பட்டு, தனிமைப்படுத்தப்பட்டு, வகைப்படுத்தப்பட்டுள்ளது. பாலி அசிட்டிலீனுக்கு ஒப்பான இரட்டைப் பிணைப்புகளைக் கொண்ட புளோரோபலபடிகளுக்கு இந்த சேர்மம் பயன்படுகிறது.

குறைந்த அழுத்தத்தின் கீழ் வாயு நிலையில் இருபுளோரோ அசிட்டிலீன் நிலையாக உள்ளது. திரவ நைட்ரசன் வெப்பநிலையில், இது மெதுவாக டெட்ராபுளோரோபியூட்டாடிரையீனாக மாறுகிறது.  பெரும்பாலும் இது இருபுளோரோவினைலிடீனின் இடைநிலை மூலமாகும். 

## மேலும் காண்க
* இருபுரோமோ அசிட்டிலீன்
* ஈரயோடோ அசிட்டிலீன்

## மேற்கோள்கள்

பகுப்பு:புளோரோகார்பன்கள்
பகுப்பு:ஈராலோ அசிட்டிலீன்கள்
லவ்லி (2025 திரைப்படம்)

240px|திரையரங்கு சுவரொட்டி|thumb|right
**லவ்லி (2025 திரைப்படம்)** (*Lovely*) என்பது 2025-இல் வெளியான இந்திய மலையாள மொழி கற்பனைத் திரைப்படமாகும். திலீஷ் நாயர் இயக்கியுள்ள இத்திரைப்படம், அசைவூட்டல் (Animation) மற்றும்  நேரடிக் காட்சிகள் கலந்த முப்பரிமாணத் திரைப்படமாகும். இப்படத்தில் மேத்யூ தாமஸ் முதன்மைக் கதாபாத்திரத்தில் நடிக்க, சிவாங்கி கிருஷ்ணகுமார் பேசும் ஈ-க்கான குரலை வழங்கியுள்ளார். ஆஷிக் அபு ஒளிப்பதிவு செய்துள்ள இப்படத்திற்கு விஷ்ணு விஜய் மற்றும் பிஜிபால் இசையமைத்துள்ளனர்.

## படக்கரு
மறைந்த தன் தந்தையின் அரசு வேலையைப் பெறும் போனி (மேத்யூ தாமஸ்) என்ற இளைஞனைச் சுற்றி இந்தக் கதை நகர்கிறது. ஒரு பொய்யான குற்றச்சாட்டில் சிக்கி 14 நாட்கள் சிறைக்குச் செல்லும் போனி, அங்கு ஒரு பேசும் ஈயுடன் (Housefly) நட்பு கொள்கிறான். அந்த ஈக்கு 'லவ்லி' என்று பெயரிடுகிறான். ஜாமீனில் வெளிவந்த பிறகு, போனி அந்த ஈயைப் பிரிந்து வாடுகிறான். மீண்டும் சிறைக்குச் சென்று அந்த ஈயைச் சந்திக்க அவன் எடுக்கும் விசித்திரமான முயற்சிகளும், இறுதியில் அவர்கள் இருவரும் எப்படி இணைகிறார்கள் என்பதும் தான் படத்தின் மீதிக்கதை.

## விமர்சனம்
இத்திரைப்படம் விமர்சகர்களிடம் இருந்து கலவையான மற்றும் எதிர்மறையான விமர்சனங்களையே பெற்றது. படத்தின் முப்பரிமாணத் தொழில்நுட்பம் மற்றும் ஒளிப்பதிவு பாராட்டப்பட்டாலும், திரைக்கதை மிகவும் பலவீனமாக இருப்பதாகக் கூறப்பட்டது. 

## மேற்கோள்கள்

பகுப்பு:2025 திரைப்படங்கள்
பகுப்பு:முப்பரிமாணத் திரைப்படங்கள்
வி. ஆர். இராஜாங்கம்

**வி. ஆர். இராஜாங்கம்** (*V. R. Rajangam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் சின்ன சொக்கிகுளம் பகுதியினைச் சேர்ந்தவர். முதுகலை பட்டம் பெற்றுள்ள இராஜாங்கம் அனைத்திந்திய அண்ணா திராவிட முன்னேற்றக் கழக கட்சியினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சோழவந்தான் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1955 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
திறன் கைக்கடிகாரம்

**திறன் கைக்கடிகாரம்** அல்லது **திறன்கடிகை** (*Smartwatch*) என்பது கையில் அணியக்கூடிய ஒரு சிறிய கணினித் திரையமைப்பு மின்னணுக் கைக்கடிகாரம் ஆகும். இது சாதாரணக் கடிகாரங்களைப் போல நேரத்தைக் காட்டுவதுடன், தற்காலத் தொழில்நுட்ப வசதிகளையும் உள்ளடக்கியுள்ளது. இக்கருவி பெரும்பாலும் தொடுதிரை மூலமாகச் செயல்படுகிறது.  இக்கடிகாரங்கள் அலைபேசிகளுடன் இணைக்கப்பட்டு, குறுஞ்செய்திகள், மின்னஞ்சல்கள் மற்றும் சமூக ஊடக அறிவிப்புகளை உடனுக்குடன் காண்பிக்கின்றன. மேலும், சில உயர்ரகக் கடிகாரங்கள் அலைபேசியின் உதவி இன்றித் தன்னிச்சையாகவே அழைப்புகளை மேற்கொள்ளும் வசதியையும் கொண்டுள்ளன.  இக்கருவிகள் மக்களின் அன்றாட வாழ்வில் ஒரு தவிர்க்க முடியாத அங்கமாக மாறியுள்ளன.

இக்கருவியின் மிக முக்கியமான பயன் உடல் நலத்தைப் பேணுவதாகும். இது இதயத் துடிப்பின் வேகம், உடலில் உள்ள ஆக்சிஜன் அளவு, இரத்த அழுத்தம் போன்றவற்றைத் துல்லியமாகக் கணக்கிடுகிறது. ஒருவர் ஒரு நாளில் எத்தனை அடிகள் நடக்கிறார், எவ்வளவு நேரம் உறங்குகிறார் மற்றும் உடற்பயிற்சியின் போது எவ்வளவு ஆற்றலைச் செலவிடுகிறார் போன்ற விவரங்களை இக்கடிகாரம் சேமித்து வைக்கிறது. எடுத்துக்காட்டாக, நடைப்பயிற்சி, ஓட்டம், மிதிவண்டி ஓட்டுதல் மற்றும் நீச்சல் போன்ற பல்வேறு விளையாட்டு நடவடிக்கைகளை இது தானாகவே கண்டறிந்து பதிவு செய்கிறது.  மேம்பட்ட நுண்ணறிவுத் தொழில்நுட்பம் மூலம், ஒருவருக்கு உடல்நலக் குறைவு ஏற்படும் முன்பே இக்கருவிகள் எச்சரிக்கை செய்யும் திறனைப் பெற்றுள்ளன.

மேலும், இக்கடிகாரங்களில் உலகளாவிய இடங்களைக் கண்டறியும் வசதி உள்ளதால், ஒரு இடத்திற்குச் செல்வதற்கான திசைகளைக் கண்டறியவும், இருக்கும் இடத்தைப் பகிரவும் இது உதவுகிறது. கைப்பை அல்லது அலைபேசியை எடுக்காமலேயே கடைகளில் பணம் செலுத்தும் மின்னணுப் பணப்பரிமாற்ற வசதியும் இதில் உள்ளது. இசையைக் கேட்பதற்கும், குரல் வழி கட்டளைகளை வழங்கி அன்றாட வேலைகளைத் திட்டமிடுவதற்கும் இது பெருமளவில் பயன்படுகிறது. விழுதலைக் கண்டறிந்து அவசர உதவிக்குத் தகவல் அனுப்பும் பாதுகாப்பு வசதிகள், முதியவர்களுக்கும் விளையாட்டு வீரர்களுக்கும் மிகவும் பயனுள்ளதாக அமைகின்றன. கல்வி மற்றும் தொழில்துறைகளில் நேர மேலாண்மை, பணிநினைவூட்டல், பாதுகாப்பு அங்கீகாரம் போன்ற பயன்பாடுகளும் உள்ளன.  இவ்வாறு பல்துறைத் தொழில்நுட்பங்களின் சங்கமமாகத் திகழும் இக்கருவி, நவீன காலத்தின் இன்றியமையாத மின்னணுச் சாதனமாக விளங்குகிறது.

## மேற்கோள்கள்

## வெளி இணைப்புகள்

பகுப்பு:கணினி மனித ஊடாட்டம்
பகுப்பு:கைக் கணினிகள்
பகுப்பு:சப்பானியக் கண்டுபிடிப்புகள்
பகுப்பு:கடிகாரங்கள்
உசைன்கஞ்ச் சட்டமன்றத் தொகுதி

**உசைன்கஞ்ச் சட்டமன்றத் தொகுதி** *(Husainganj Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பதேபூர் மாவட்டத்தில் அமைந்துள்ளது. உசைன்கஞ்ச், பதேபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
தூக்க திறன்

**தூக்க திறன்** (Sleep efficiency; SE) என்பது ஒருவர் தூங்கிய நேரம் மற்றும் தூக்கத்திற்காக ஒதுக்கப்பட்ட மொத்த நேரம் (அதாவது, உண்மையில் தூங்கிய நேரமும் தூங்க முயன்ற அல்லது மீண்டும் தூங்க முயன்ற நேரமும்) ஆகியவற்றுக்கிடையிலான விகிதமாகும். இது சதவீதமாக வெளிப்படுத்தப்படுகிறது. பொதுவாக 80% அல்லது அதற்கு மேற்பட்ட தூக்க திறன் இயல்பானதாகவும் ஆரோக்கியமானதாகவும் கருதப்படுகிறது; பெரும்பாலான இளம், ஆரோக்கியமான பெரியவர்கள் 90% க்கும் மேற்பட்ட தூக்க திறனை வெளிப்படுத்துகின்றனர்.தூக்க திறன், பாலிசோம்னோகிராஃப் கருவியின் மூலம் நிர்ணயிக்கப்படலாம் மற்றும் இது ஒரு தூக்க ஆய்வின் முக்கியமான அளவுருவாகும்.

தூக்க திறன் என்பது பெரும்பாலும் தூங்கிய மொத்த நேரம் மற்றும் படுக்கையில் கழித்த நேரம் ஆகியவற்றுக்கிடையிலான விகிதமாக விவரிக்கப்படுகிறது. இருப்பினும், “படுக்கையில் கழித்த நேரம்” என்ற சொல், படுக்கையில் மேற்கொள்ளப்படும் தூக்கத்துடன் தொடர்பில்லாத செயல்பாடுகளை (உதாரணமாக, வாசிப்பு, தொலைக்காட்சி பார்ப்பது போன்றவை) உள்ளடக்காது.

**மருத்துவ முக்கியத்துவம்**

நீண்ட தூக்க காலம், குறைந்த தூக்க திறனின் ஒரு அறிகுறியாக இருக்கலாம். நித்திரையின்மை நோயில் தூக்க திறன் குறிப்பிடத்தக்க அளவில் குறைகிறது; ஆகையால் நித்திரையின்மை தொடர்பான மருத்துவ ஆய்வுகளில் தூக்க திறன் ஒரு முக்கியமான மருத்துவ அளவுருவாகக் கருதப்படுகிறது. வயது அதிகரிக்கும் போது தூக்க திறன் குறைவடைகிறது, மேலும் முதியவர்களிடையே குறைந்த தூக்க திறன் பொதுவாக காணப்படுகிறது.கூடுதலாக, கர்ப்பிணி மக்களைக் குறித்த தூக்க ஆய்வுகளில் தூக்க திறனின் குறைந்த மதிப்புகள் அடிக்கடி பதிவாகுகின்றன; இவை பெரும்பாலும் தூக்கம் தொடங்கிய பின் விழித்திருக்கும் கால இடைவெளிகள் அதிகரிப்பதனால் விளக்கப்படுகின்றன.

## மேற்கோள்கள்

பகுப்பு:தூக்கம்
பகுப்பு:தூக்க மருந்துகள்
எம். பெருமாள்பாளையம்

**எம். பெருமாள்பாளையம்** (*M.Perumalpalayam*) இந்தியாவின் தமிழ்நாடு மாநிலத்தில் சேலம் மாவட்டத்தின் வாழப்பாடி தாலுகாவில் அமைந்துள்ள ஒரு கிராமமாகும். 

## புவியியல்
சேலம் மாவட்டத்தின் மையப் பகுதியில் உள்ள வாழப்பாடி தாலுகாவிற்குள் எம்.பெருமாள்பாளையம் உள்ளது. இதன் புவியியல் மையத்தை ஆக்கிரமித்துள்ள குடமலை பாதுகாக்கப்பட்ட வனப்பகுதியின் தென்மேற்கே, தாலுகாவில் 5.5 சதுர கிலோமீட்டர் (2.1 சதுர மைல்) நிலப்பரப்பை உள்ளடக்கியுள்ளது. தாலுகா தலைமையகமான வாழப்பாடிக்கு மேற்கே 10 கிலோமீட்டர் (6.2 மைல்) தொலைவிலும், மாவட்ட தலைமையகமான சேலத்திற்கு கிழக்கே 15 கிலோமீட்டர் (9.3 மைல்) தொலைவிலும், மாநில தலைநகரான சென்னைக்கு தென்மேற்கே 260 கிலோமீட்டர் (160 மைல்) தொலைவிலும் அமைந்துள்ளது. வாழப்பாடி தாலுகாவில் உள்ள ஒரே தொடருந்து பாதை இக்கிராமத்தின் வழியாக செல்கிறது. தேசிய நெடுஞ்சாலை 79 கிராமத்தின் தெற்கே செல்கிறது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, எம். பெருமாள்பாளையம் கிராமத்தின் மக்கள் தொகை 5232 ஆகும். இதில் 2615 பேர் ஆண்கள் மற்றும் 2617 பேர் பெண்கள் இருந்தனர். 

எம். பெருமாள்பாளையம் கிராமத்தில் 0-6 வயதுக்குட்பட்ட குழந்தைகளின் மக்கள் தொகை 509 ஆகும். இது கிராமத்தின் மொத்த மக்கள் தொகையில் 9.73% ஆகும். எம். பெருமாள்பாளையம் கிராமத்தின் சராசரி பாலின விகிதம் 1001 ஆகும். இது தமிழ்நாட்டின் மாநில சராசரியான 996-என்பதை விட அதிகமாகும். மக்கள் தொகை கணக்கெடுப்பின்படி எம். பெருமாள்பாளையம் குழந்தை பாலின விகிதம் 1061 ஆகும், இது தமிழ்நாட்டின் சராசரியான 943-என்பதை விட அதிகமாகும். 

தமிழ்நாட்டுடன் ஒப்பிடும்போது எம். பெருமாள்பாளையம் கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ​​எம். பெருமாள்பாளையம் கிராமத்தின் எழுத்தறிவு விகிதம் 63.69% ஆக இருந்தது. ஆண்களின் எழுத்தறிவு விகிதம் 72.30% ஆகவும், பெண்களின் எழுத்தறிவு விகிதம் 55.03% ​​ஆகவும் இருந்தது.

எம். பெருமாள்பாளையம் கிராமத்தில், மக்கள் தொகையில் பட்டியல் சாதியினர் 65.37 சதவீதமாக உள்ளனர். இங்கு பட்டியல் பழங்குடியினர் 0.06 சதவீதம் இருந்தனர்.

## மேற்கோள்கள்

பகுப்பு:சேலம் மாவட்டத்திலுள்ள கிராமங்கள்
அம்போரெல்லா

**அம்போரெல்லா** (*Amborella*) என்பது தென்மேற்கு பசிபிக் பெருங்கடலில் உள்ள நியூ கலிடோனியா (New Caledonia) தீவில் மட்டுமே காணப்படக்கூடிய ஒரு வகை சிறு மரங்கள் / புதர்களைக் கொண்ட தாவர இனமாகும். இது *அம்போரெல்லாசியே* (Amborellaceae) என்ற குடும்பத்தைச் சேர்ந்த ஒரே ஒரு பேரினம் ஆகும். இதில் *அம்போரெல்லா டிரைக்கோபோடா* (*Amborella trichopoda*) என்ற ஒரே ஒரு இனம் மட்டுமே உள்ளது.

பூக்கும் தாவரங்களின் பரிணாம வளர்ச்சியில், தற்போது வாழும் மற்ற அனைத்து பூக்கும் தாவரங்களுக்கும் மூதாதையர் வழித்தோன்றலாக அல்லது அவற்றின் அடிப்படை கிளையாக (Basal angiosperm) இது கருதப்படுகிறது. இதனால் தாவரவியல் அறிஞர்களிடையே இது பெரும் முக்கியத்துவம் பெறுகிறது.

## விளக்கம்
அம்போரெல்லா என்பது சுமார் 8 மீட்டர் (26 அடி) உயரம் வரை வளரக்கூடிய ஒரு பசுமையான சிறு மரம் அல்லது படரும் புதர் செடியாகும். இதன் இலைகள் மாற்றடுக்கில் அமைந்தவை, எளிமையானவை மற்றும் விளிம்புகள் ரம்பம் போன்ற அமைப்பைக் கொண்டவை. இதன் சைலம் (Xylem) திசு ஆகும். பெரும்பாலான பூக்கும் தாவரங்களைப் போலன்றி, அம்போரெல்லாவில் 'குழாய்கள்' (Vessel elements) கிடையாது; மாறாக 'டிரக்கீடுகள்' (Tracheids) மட்டுமே உள்ளன. இது ஒரு பழமையான பண்பாகக் கருதப்படுகிறது.

## இனப்பெருக்கம்
இவை தனிப்பால் செடிகள் (Dioecious) ஆகும். அதாவது ஆண் மலர்களும், பெண் மலர்களும் தனித்தனி செடிகளில் பூக்கின்றன. இவற்றின் மலர்கள் சிறியதாகவும், கிரீம் வெள்ளை நிறத்திலும் காணப்படுகின்றன. மலரின் இதழ்கள் (Tepals) சுருள் வடிவில் அமைந்திருக்கும்.

## வகைப்பாடு
தாவர வகைப்பாட்டியலில் (APG IV முறைப்படி), அம்போரெல்லா 'அம்போரெல்லாலேஸ்' (Amborellales) என்ற வரிசையில் வைக்கப்பட்டுள்ளது. மரபணு ஆய்வுகளின்படி, பூக்கும் தாவரங்களின் பரிணாம மரத்தில் இதுவே மிக அடிப்படையான மற்றும் பழமையான கிளையாகக் கண்டறியப்பட்டுள்ளது. சுமார் 13 கோடி ஆண்டுகளுக்கு முன்பே இது மற்ற பூக்கும் தாவரங்களில் இருந்து பிரிந்துவிட்டதாகக் கருதப்படுகிறது.

## பரவல் மற்றும் பாதுகாப்பு
அம்போரெல்லா நியூ கலிடோனியாவின் முக்கியத் தீவான 'கிராண்ட் டெர்ரே' (Grande Terre) பகுதியில் உள்ள மலைக்காடுகளில் மட்டுமே காணப்படுகிறது. காடுகளை அழித்தல், சுரங்கத் தொழில் மற்றும் காட்டுத்தீ போன்ற காரணங்களால் இதன் வாழ்விடங்கள் அச்சுறுத்தலுக்கு உள்ளாகி வருகின்றன. இதனால் இது ஒரு பாதுகாப்பட வேண்டிய அரிய வகை தாவரமாகும்.

## மரபணு ஆராய்ச்சி
2013-ல் அம்போரெல்லாவின் முழுமையான மரபணு வரிசைமுறை (Genome sequence) வெளியிடப்பட்டது. இது பூக்கும் தாவரங்களின் தோற்றங்களும், மலர்களும் எவ்வாறு உருவாயின என்பதைப் புரிந்துகொள்ள விஞ்ஞானிகளுக்குப் பெரும் உதவியாக உள்ளது. இதன் மைட்டோகாண்ட்ரியல் மரபணுவில் மற்ற தாவரங்கள் மற்றும் பாசிகளின் மரபணுப் பொருட்கள் கிடைத்துள்ளது ஒரு வியக்கத்தக்க தாவரவியல் செய்தி ஆகும்.

## மேற்கோள்கள்

பகுப்பு:பூக்கும் தாவரப் பேரினங்கள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பச்சைத் தாவரப் பொடி

பச்சைத் தாவரப் பொடி (Greens powder) என்பது பச்சை மற்றும் இலைக்கறிகள், மேலும் பிற தாவர அடிப்படையிலான பொருட்களால் தயாரிக்கப்படும் உணவு ஊட்டச்சத்து துணைமருந்துகள் ஆகும். இவை பொதுவாக உட்கொள்ளுவதற்கு முன் நீருடன் கலந்து அருந்தப்படுகின்றன அல்லது சமையலின் போது உட்பட பல்வேறு உணவுகளில் சேர்க்கப்படுகின்றன.

**கூட்டமைப்பு**

பச்சைத் தாவரப் பொடி என்பது பல்வேறு நீரிழக்கச் செய்து பொடியாக்கப்பட்ட பச்சைக் காய்கறிகள், பழங்கள், பாசிகள், புல்வகைகள், மூலிகைகள் மற்றும் பிற தாவர அடிப்படையிலான கூறுகளால் தயாரிக்கப்படுகின்றன. கூறுப் பட்டியல்களில் முன்-ப்ரோபயாட்டிக்கள் மற்றும் ப்ரோபயாட்டிக்கள், ஆக்சிஜனேற்ற எதிரிகள் மற்றும் பல்வேறு விட்டமின்கள் அடிக்கடி குறிப்பிடப்படுகின்றன.

**ஆரோக்கியக் கூற்றுகள்**

காய்கறிகள் போதிய அளவில் உட்கொள்ளப்படாத நிலையை ஓரளவு ஈடு செய்யும் வகையில் இவற்றின் பயன்பாடு குறிப்பிடப்பட்டுள்ளதாக கூறப்படுகிறது.நோய் எதிர்ப்பு சக்தியை உயர்த்தும் மற்றும் நீண்டகால நோய்களின் அபாயத்தை குறைக்கும் என பச்சைத் தாவரப் பொடி  குறித்து கூற்றுகள் முன்வைக்கப்பட்டுள்ளன; எனினும், இத்துணைமருந்துகளின் நீண்டகால விளைவுகள் குறித்து ஆராய்ச்சிகள் தொடர்ந்து நடைபெற்று வருகின்றன.பொதுவாக, உணவியல் நிபுணர்களிடமிருந்து பரிந்துரைகள் இவற்றிற்கு வழங்கப்படுவதில்லை. 

## மேலும் காண்க

* Dietary supplement

## மேற்கோள்கள்

பகுப்பு:உணவு அறிவியல்
பகுப்பு:ஊட்டச்சத்து
திருமானூர், சேலம்

**திருமானூர்** (*Tirumanur*) இந்தியாவின் தமிழ்நாடு மாநிலத்தில் சேலம் மாவட்டத்தின் வாழப்பாடி தாலுகாவில் அமைந்துள்ள ஒரு கிராமமாகும். 

## புவியியல்
திருமானூர் கிராமம் சேலம் மாவட்டத்தின் மையப் பகுதியில் உள்ள வாழப்பாடி தாலுகாவிற்குள் உள்ளது.  நாமக்கல் மாவட்டத்தின் எல்லைக்கு அருகில், தாலுகாவின் தென்மேற்குப் பகுதியில் 11.8 சதுர கிலோமீட்டர் (4.6 சதுர மைல்) நிலப்பரப்பை உள்ளடக்கியுள்ளது. தாலுகா தலைமையகமான வாழப்பாடிக்கு தென்மேற்கே 11 கிலோமீட்டர் (6.8 மைல்) தொலைவிலும், மாவட்ட தலைமையகமான சேலத்திலிருந்து தென்கிழக்கே 20 கிலோமீட்டர் (12 மைல்) தொலைவிலும், மாநிலத் தலைநகரான சென்னையிலிருந்து தென்மேற்கே 270 கிலோமீட்டர் (170 மைல்) தொலைவிலும் இக்கிராமம் அமைந்துள்ளது. திருமானூர் நாமக்கல் மாவட்டத்தின் போதமலை மலைகளின் வடகிழக்கில் அமைந்துள்ளது. 

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, திருமானூர் கிராமத்தின் மக்கள் தொகை 5282 ஆகும். இதில் 2616 பேர் ஆண்கள் மற்றும் 2666 பேர் பெண்கள் இருந்தனர். 

திருமானூர் கிராமத்தில் 0-6 வயதுக்குட்பட்ட குழந்தைகளின் மக்கள் தொகை 496 ஆகும். இது கிராமத்தின் மொத்த மக்கள் தொகையில் 9.39% ஆகும். திருமானூர் கிராமத்தின் சராசரி பாலின விகிதம் 1019 ஆகும். இது தமிழ்நாட்டின் மாநில சராசரியான 996-என்பதை விட அதிகமாகும். மக்கள் தொகை கணக்கெடுப்பின்படி திருமானூர் குழந்தை பாலின விகிதம் 1016 ஆகும், இது தமிழ்நாட்டின் சராசரியான 943-என்பதை விட அதிகமாகும். 

தமிழ்நாட்டுடன் ஒப்பிடும்போது திருமானூர் கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ​​திருமானூர் கிராமத்தின் எழுத்தறிவு விகிதம் 71.98% ஆக இருந்தது. ஆண்களின் எழுத்தறிவு விகிதம் 80.30% ஆகவும், பெண்களின் எழுத்தறிவு விகிதம் 63.82% ​​ஆகவும் இருந்தது.

திருமானூர் கிராமத்தில், மக்கள் தொகையில் பட்டியல் சாதியினர் 29.33 சதவீதமாக உள்ளனர். இங்கு பட்டியல் பழங்குடியினர் 5.60 சதவீதம் இருந்தனர்.

## மேற்கோள்கள்

பகுப்பு:சேலம் மாவட்டத்திலுள்ள கிராமங்கள்
உணவு பாதுகாப்புச் சட்டம் 1990

**உணவு பாதுகாப்புச் சட்டம் 1990 (Food Safety Act 1990)** என்பது ஐக்கிய இராச்சிய நாடாளுமன்றத்தால் இயற்றப்பட்ட ஒரு சட்டமாகும். மனிதர்கள் உட்கொள்ளும் நோக்கத்திற்காக தயாரிக்கப்படும் உணவு, கட்டுப்படுத்தப்பட்ட மற்றும் நிர்வகிக்கப்பட்ட முறையில் கையாளப்பட வேண்டும் என்பதே இதன் சட்டப்பூர்வ கடமையாகும்.

இந்தச் சட்டத்தின் முக்கியமான தேவைகள் என்னவெனில், உணவு பாதுகாப்பு விதிமுறைகளுக்கு உணவு இணங்கியிருக்க வேண்டும், “கோரப்பட்ட தன்மை, கூறு மற்றும் தரம்” ஆகியவற்றைக் கொண்டிருக்க வேண்டும், மேலும் சரியான முறையில் விவரிக்கப்பட்டு விவரத்துணுக்கு செய்யப்பட்டு இருக்க வேண்டும்.

## மேற்கோள்கள்

பகுப்பு:ஐக்கிய இராச்சியம்
வீர்தாமோத்

**வீர்தாமோத்** (*Birtamod*) (நேபாள மொழி:बिर्तामोड), நேபாளம் நாடு, கோசி மாநிலம், ஜாப்பா மாவட்டத்திலுள்ள ஒரு நகராட்சி ஆகும். இது மாவட்டத் தலைமையிடமான பத்திரப்பூர் நகரத்திற்கு வடமேற்கே 16.7 கிலோமீட்டர் தொலைவிலும்: மாநிலத் தலைநகரான விராட்நகருக்கு வடகிழக்கே 94.3 கிலோமீட்டர் தொலைவிலும் உள்ளது.
நேபாளத்தின் கிழக்கு மற்றும் மேற்கு பகுதிகளை இணைக்கும் **[[மகேந்திரா நெடுஞ்சாலை]]** வீர்தாமோத் நகரம் வழியாகச் செல்கிறது. இந்நகரத்திலிருந்து 12 கிலோமீட்டர் தொலைவில் மோச்சிக்கு அருகில் உள்ள *சந்திரகதி* வானூர்தி நிலையம் உள்ளது.

## மக்கள் தொகை பரம்பல்
2021ஆம் ஆண்டின் மக்கள்தொகை கணக்கெடுப்பின்படி 78.24 km² பரப்பளவு கொண்ட வீர்தாமோத் நகராட்சியின் மக்கள் தொகை 1,16,192 ஆகும். அதில் 56,105  (48.3%) ஆண்கள் மற்றும் 60,087 (51.7%) பெண்கள் உள்ளனர். மக்கள் தொகை வளர்ச்சி விகிதம் 3.3% ஆக உயர்ந்துள்ளது.
### சமயம்
இதன் மக்கள் தொகையில் இந்து சமயததினர்  83%, மலைவாழ் மக்கள் 6%, பௌத்தர்கள் 4% இசுலாமியர் 4% மற்றும் பிறர் 3% ஆக உள்ளனர்.

### ஜாதி & இனக்குழுக்கள்
மலை பிராமணர்கள் 28%, செத்திரிகள் 13%, ராஜ்வம்ச மக்கள் 10%, லிம்பு மக்கள் 6.5%, ராய் மக்கள் 3.9%, முஸ்லீம்கள் 4% மற்றும் பிறர் 35% உள்ளனர்.

### மொழிகள்
ராஜ்வம்சி மொழி 10%, மைதிலி மொழி 6%, லிம்பு மொழி 4% மற்றும் பிற மொழிகளை 22% மக்கள் பேசுகின்றனர்.

## தட்ப வெப்பம்
இதன் கோடக்கால அதிகபட்ச வெப்பம் 38 டிகிரி செல்சியசும், குளிர்கால வெப்பம் 2 டிகிரி செல்சியசுமாக உள்ளது. மழைக்காலம் சூன் முதல் செப்டம்பர் வரையாகும்.

## இதனையும் காண்க
* நேபாள நகரங்கள்
## மேற்கோள்கள்

## வெளி இணைப்புகள்

பகுப்பு:நேபாள நகரங்கள்
பகுப்பு:கோசி மாநிலம்